Kiøbenhavns Postrytter, 1795-05-29
Haag, den 19 May. Vor Alliance med Frankerige kom meget før i Stand, end man formodede. Men der er da ogsaa fra vor Side tilstaaet den franske Republik den største Deel af dens Fordringer. Det væsentligste af denne mærkværdige Tractat, bestaaer i følgende: 1) Den franske Republik erkiender de foreenede Provindsers Republik for en frie og uafhængig Magt, og garanterer dens Friehed, Uafhængighed, og den af Generalstaaterne og af hver Provinds i Særdeleshed decreterede Statholderskabets Afskaffelse. 2) Der skal til evig Tid være Fred, Venskab, og god Forstaaelse imellem begge Republiker. 3) Jndtil Krigen faaer Ende, skal der imellem begge Republiker existere en Off- og Defensiv Alliance imod alle deres Fiender, uden Undtagelse. 4) Denne Off- og Defensiv-Alliance skal for stedse have Sted imod Engeland i alle de Tilfælde, i hvilke een af begge Republiker er indvikklet i Krig med det. 5) Jngen af begge Republiker maa uden den andens Medvirkning og Samtykke underhandle om Fred eller slutte Fred med Engeland. 6) Den franske Republik kan ey slutte Fred med nogen af de andre coaliserte Magter, uden Hollands Samtykke. 7) Saalænge denne Krig varer, skal de forenede Provindsers Republik, som Contingent til dette Feldttog, levere 12 Linieskibe og 18 Fregatter, for især at bruges i Nordsøen og Østersøen. Skulde endnu flere Feldttoge finde Sted, skal denne Magt forstørres. 8) Desuden skal de forenede Nederlandes Republik, naar den dertil opfordres, levere i det ringeste Halvdelen af dens brugbare Landtropper. 9) De combinerte Armeer og Flaader skulle commanderes af en fransk General. 10) For desbedre at kunne aftale Operationerne, skal et Medlem af Generalstaterne have Sæde og delibererende Stemme i Marine-Commissionen i Paris. 11) De foreenede Provindsers Republik træder i dette Øyeblik i Besiddelse igien af deres Søemagt, af de til Land- og Søemagten henhørende Magaziner, samt den Deel af Artilleriet, hvorover den franske Republik ey allerede har disponeret. 12) Den franske Republik giver ligeledes, og fra dette Øyeblik, de forenede Nederlandes Republik alt Territorium, Lande og Stæder tilbage, dog med Undtagelse af det i næste Artikel anførte. 13) Den franske Republik beholder, som en billig Godtgiørelse for de erobrede Stæder og Lande, a) hele Stats flandern, Districtet paa venstre Side af Hond og Schelde iberegnet; b) Mastricht og Venlod med Tilhørende, samt de sønden for Venloo paa begge Sider af Maassen liggende Lande og Eiendomme. 14) Vliessingens Stad og Havn skal baade i Freds og Krigstider altid have fransk Garnison, indtil man derom anderledes maatte komme overeens. 15) Havnen ved Viessingen skal med fuldkommen Friehed tilhøre begge Nationer. Brugen af samme skal nærmere bestemmes ved et Reglement imellem begge Partier, hvilket som et Tillæg skal vedføies denne Tractat. 16) Jfald nogen Magt skulde angribe een af begge Republiker fra den Rhiinske eller Seelandske Side, saa skal den franske Regiering indlægge fransk Besætning i Fæstningerne Herzogenbusch, Grave og Bergenopzoom. 17) Naar der er blevet almindelig Fred, skal den franske Regiering af de erobrede og til Frankerige afstaaede Lande til de forenede Nederlandes Republik afstaae saameget, som det i 13de Artikel Forbeholdne beløber sig til 18) Frankerige fortfarer med, paa en militair Fod, dog med et bestemt og aftalt Antal Tropper, og blot saalænge nærværende Krig varer, at besætte de Fæstninger og Positioner, som det anseer nødvendige til Landets Forsvar.